CELEX: 32020D0788
Language: da
Date: 2020-06-09 00:00:00
Title: Rådets afgørelse (EU) 2020/788 af 9. juni 2020 om forlængelse af aftalen om videnskabeligt og teknologisk samarbejde mellem Det Europæiske Fællesskab og Ukraine

17.6.2020   
               
               
                  DA
               
               
                  Den Europæiske Unions Tidende
               
               
                  L 193/1
               
            
         RÅDETS AFGØRELSE (EU) 2020/788
         af 9. juni 2020
         om forlængelse af aftalen om videnskabeligt og teknologisk samarbejde mellem Det Europæiske Fællesskab og Ukraine
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, andet afsnit, litra a), nr. v),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Ved afgørelse 2003/96/EF (2) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og Ukraine (3) (»aftalen«). Aftalen blev undertegnet i København den 4. juli 2002 og trådte i kraft den 11. februar 2003.
                  
               
                     (2)
                  
                  
                     I henhold til aftalens artikel 12, litra b), blev aftalen i første omgang indgået for en periode, der sluttede den 31. december 2002, og kunne derefter forlænges for yderligere femårsperioder ved fælles overenskomst mellem parterne.
                  
               
                     (3)
                  
                  
                     På grundlag af Rådets afgørelse 2003/737/EC (4), 2011/182/EU (5) og (EU) 2015/344 (6) blev aftalen forlænget for tre yderligere perioder på hver fem år og med tilbagevirkende kraft fra den 8. november 2009 og den 8. november 2014 for så vidt angår de seneste to forlængelser. Aftalen udløb den 7. november 2019.
                  
               
                     (4)
                  
                  
                     I Unionens naboskabsområde er Ukraine en vigtig aktør inden for videnskab, teknologi og innovation. Begge parter anser forlængelsen af aftalen for at være af gensidig interesse med henblik på fortsat fremme af samarbejde på de fælles prioriterede videnskabelige og teknologiske områder.
                  
               
                     (5)
                  
                  
                     Begge parter har bekræftet deres hensigt om at forlænge aftalen med en yderligere periode på fem år. Den forlængede aftales indhold bør fortsat være identisk med aftalens indhold. For at sikre aftalens kontinuitet bør forlængelsen have tilbagevirkende kraft fra den 8. november 2019.
                  
               
                     (6)
                  
                  
                     Forlængelsen af aftalen bør derfor godkendes på Unionens vegne —
                  
               VEDTAGET DENNE AFGØRELSE:
         
            Artikel 1
            Forlængelsen af aftalen om videnskabeligt og teknologisk samarbejde mellem Det Europæiske Fællesskab og Ukraine for en yderligere femårsperiode godkendes herved på Unionens vegne.
            Forlængelsen af aftalen har tilbagevirkende kraft fra den 8. november 2019.
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til på Unionens vegne og i henhold til aftalens artikel 12, litra a), at meddele Ukraine, at Unionen har afsluttet de interne procedurer, som er nødvendige for forlængelsen af aftalen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Godkendelse givet 13.5.2020 (endnu ikke offentliggjort i EUT).
         
            (2)  Rådets afgørelse 2003/96/EF af 6. februar 2003 om indgåelse af aftalen om videnskabeligt og teknologisk samarbejde mellem Det Europæiske Fællesskab og Ukraine (EUT L 36 af 12.2.2003, s. 31).
         
            (3)  EUT L 36 af 12.2.2003, s. 32.
         
            (4)  Rådets afgørelse 2003/737/EC af 22. september 2003 om indgåelse af en aftale om fornyelse af aftalen om videnskabeligt og teknologisk samarbejde mellem Det Europæiske Fællesskab og Ukraine (EUT L 267 af 17.10.2003, s. 24).
         
            (5)  Rådets afgørelse 2011/182/EU af 9. marts 2011 om fornyelse af aftalen om videnskabeligt og teknologisk samarbejde mellem Det Europæiske Fællesskab og Ukraine (EUT L 79 af 25.3.2011, s. 3).
         
            (6)  Rådets afgørelse (EU) 2015/344 af 17. februar 2015 om forlængelse af aftalen om videnskabeligt og teknologisk samarbejde mellem Det Europæiske Fællesskab og Ukraine (EUT L 60 af 4.3.2015, s. 37).